Forløperen til DION, Organisasjonen for doktor ingeniørstudenter eller bare ODIS, ble formelt etablert i 1986 og drev blant annet aktivt for å hjelpe dr.ing studenter med å bedre forholdet mellom veileder og student. DION ble stiftet rett etter dannelsen av NTNU i 1996, blant annet med daværende rektor Karsten Jakobsen. DION var således et tidlig produkt av det nyorganiserte universitetsmiljøet i Trondheim. DIONs første leder, Jens Haugan, forøvrig leder av DION-HF, jobbet aktivt med å inkludere allerede aktive ODIS og inkludere organisasjonene fra andre fakultet (DION-MatNat, DION-SVT og DION-MedFak). Jens Haugan virket i tre år som leder.